# Agricola. Suomen historiaverkko

### Wikipedia

| Tätä artikkelia tai artikkelin osaa on pyydetty parannettavaksi.
Voit auttaa Wikipediaa parantamalla artikkelia. Lisää tietoa saattaa olla keskustelusivulla.

Agricola – Suomen historiaverkko on sähköinen "ABCkiria" historiaan ja sen tutkimukseen. Se on vuonna 1996 perustettu yliopistojen historian laitosten, arkistojen, seurojen, museoiden ja kirjastojen yhteishanke. Sivuston tarkoitus on edistää suomalaista historianharrastusta, -opetusta ja -tutkimusta. Agricolan tavoite on luoda yhteys historiallista tietoa ylläpitävien ja tuottavien instituutioiden ja tiedon käyttäjien välille ja pyrkiä tiedon helpompaan hyödyntämiseen opetuksessa ja tutkimuksessa. Agricola palvelee humanistisen alan tiedontarpeita mutta samalla se popularisoi tieteen tuloksia myös laajemmalle yleisölle saattaen akateemisen historiantutkimuksen harjoittajia historian harrastajien kanssa yhteen. Se tuo ensisijaisesti esiin suomalaista historiaan liittyvää aineistoa ja palveluja, ulkomaisista sivuista ja palveluista tuodaan esiin vain keskeisimmät.

## [muokkaa] Sivuston vaiheet

Hankkeen käynnistivät vuonna 1996 Helsingin yliopiston yhteiskuntahistorian laitos, Tampereen yliopiston historiatieteen laitos ja Turun yliopiston historian laitos. Agricolassa ovat mukana myös Kansallisarkisto, Helsingin yliopiston kirjasto, Eduskunnan kirjasto, Turun yliopiston kirjasto, Jyväskylän yliopiston kirjasto, Museovirasto, Suomen Historiallinen Seura, Suomalaisen kirjallisuuden seura SKS, Elinkeinoelämän keskusarkisto, Kotimaisten kielten tutkimuskeskus, Museoliitto ja Opetushallitus. Opetusministeriö on myöntänyt hankkeelle rahoitusta vuosille 1996–1998. Rahoituksesta huolehtivat vuonna 1999 Tampereen ja Turun yliopistojen historian laitokset. Vuodesta 2000 Agricola-projekti on ollut mukana Historian valtakunnallisessa verkko-opetushankkeessa.

## [muokkaa] Keskeinen sisältö

Agricola – Suomen historiaverkko kokonaisuuteen kuuluvat historia-alaa palveleva verkkosivusto, H-verkko-sähköpostilista, keskustelu- ja uutisfoorumit, sekä verkkojulkaisu Ennen ja nyt - historian tietosanomat, joka ilmestyy neljä kertaa vuodessa, Agricola julkaisee kirja-arvosteluja, valtakunnallista historia-alan tapahtumakalenteria, tutkimus- ja artikkelipyyntöilmoituksia sekä työpaikkailmoituksia. Keskeistä sisältöä ovat kronologisesti järjestetty Suomen historian aikajana, johon verkossa ilmestyneet erilaiset resurssit ja julkaisut on kytketty, sekä aiheenmukainen hakemisto Suomen historiasta.

## [muokkaa] Rahoitus

Vuoden 2000 alusta hanketta ovat rahoittaneet Helsingin yliopiston historian, kirkkohistorian ja yhteiskuntahistorian laitokset, Joensuun yliopiston historian laitos Jyväskylän yliopiston historian laitos, Oulun yliopiston historian laitos, Suomalaisen Kirjallisuuden Seura (SKS), Suomen Historiallinen Seura, Tampereen yliopiston historiatieteen laitos sekä Turun yliopiston historian ja poliittisen historian laitokset. Kordelinin säätiö on rahoittanut hanketta vuonna 2002 ja 2006. Vuonna 2001 hanketta on rahoittanut Suomen Kulttuurirahasto. Agricolan Tietosanomat ja Ennen ja nyt -lehdet ovat saaneet Opetusministeriön kulttuurilehtitukea vuosina 2001–2006.

## [muokkaa] Aiheesta muualla

Projektin kotisivut

Haettu osoitteesta http://fi.wikipedia.org../../../a/g/r/Agricola._Suomen_historiaverkko_1fa7.html

Luokat: Huomiota kaipaavat sivut | Pohjoismaiden historia

##### Views

- Artikkeli
- Keskustelu
- Nykyinen versio

##### Etsi